Steve Jurvetson

Steve Jurvetson (täisnimega Stephen Tinklenberg Jurvetson, eestipäraselt Steve Jürvetson; sündinud 1. märtsil 1967 Phoenixis) on eesti päritolu USA riskikapitalist. Ta on riskikapitalifirma Draper Fisher Jurvetson (DFJ) tegevjuht ja partner. Ta sai tuntuks investeeringuga Hotmaili, enne kui Microsoft selle üles ostis. Aastal 1985 lõpetas Jurvetson St. Mark's School of Texase Dallases. Järgnes Stanfordi ülikool, kus Jurvetson sai 2,5 aastaga kraadi elektrotehnika alal ja oli oma kursuse parim lõpetaja. Seejärel sai ta samast ülikoolist teadusmagistri kraadi elektrotehnika alal ja magistrikraadi ärijuhtimise alal. Töötades konsultandina ettevõttes Bain & Company, arendas Jurvetson marketingi-, müügi-, tehnika- ja äristrateegiaid tarkvaranduse, võrgunduse ja pooljuhtide alal tegutsevate ettevõtete jaoks. Ta liitus riskikapitalifirmaga DFJ ärikooli teisel õppeaastal. Pärast seda, kui ta oli oma investeerimisannet mitmetes investeeringutes tõestanud, sai temast ettevõtte partner. 2012. aasta lõpu seisuga kuulus Jurvetson järgmiste ettevõtete nõukogudesse: NeoPhotonics, SpaceX, Synthetic Genomics ja Tesla Motors. Jurvetson on maailma esimene Tesla Model S-i omanik ja teine Tesla Model X-i omanik (sõiduki tehasetähis nr 2) Elon Muski järel. Jurvetson kuulus ajakirja Forbes poolt koostatavasse tehnoloogiasektori tippinvestorite nimekirja "Midas List" aastatel 2011, 2012 ja 2013. Deloitte nimetas Jurvetsoni 2012. aasta riskikapitalistiks. Steve Jurvetsoni vanemad põgenesid koos oma perekondadega Eestist Teise maailmasõja lõpu eel nagu paljud teised eestlased. Steve'i isa Tõnu Jürvetson ja ema Tiiu Männistu tutvusid Kanadas ja abiellusid. Steve Jurvetsoni isapoolne vanavanaisa oli Voldemar Päts, Eesti esimese presidendi Konstantin Pätsi üks noorematest vendadest. Ehkki Steve Jurvetsoni vanemad on rahvuselt eestlased ja rääkisid ta isa Tõnu sõnul kodus pidevalt eesti keeles, oskab Steve Jurvetson ise eesti keeles vaid kümneni lugeda ja "terviseks" öelda. Steve Jürvetson abiellus Hollandi päritolu ameeriklanna Karla Tinklenbergiga, neil on poeg Leif ja tütar Erika. Deborah Gage, Ann Fernholm, Chronicle Staff Writers (6. juuni 2008). "High-tech visionary still looking ahead". San Francisco Chronicle. Vaadatud 6.06.2008. Venture capitalists look for startups like Hotmail because these companies are disruptive - they blow up existing markets and create big new money-making opportunities. Fast-forward a decade and Jurvetson is making dramatically different bets. He's funding startups in electronics, nanotechnology, clean technology and life sciences that borrow techniques from biology to obtain more precise control over matter.{{cite web}}: CS1 hooldus: mitu nime: autorite loend (link) Robinson, Bill. "TechScape: Steve Jurvetson ... Not Your Garden Variety Venture Capitalist". Huffington Post. Snider, David; Howard, Chris (2010). Money Makers: Inside the New World of Finance and Business. New York: Palgrave Macmillan. Lk 214. ISBN 0230614019. Lindsey, Clark (11. september 2012). "Steve Jurvetson visits the SpaceX Grasshopper". NewSpace Watch. Originaali arhiivikoopia seisuga 2.04.2015. Vaadatud 11.09.2012. Fehrenbacher, Katie. "Tesla investor Steve Jurvetson drives off in the first Model S". Gigaom. Originaali arhiivikoopia seisuga 12. veebruar 2014. Vaadatud 2. veebruaril 2014. http://www.autoblog.com/2012/06/06/first-tesla-model-s-delivered-to-board-member-steve-jurvetson/ Edelstein, Stephen (5. november 2015). "Fourth Tesla Model X Said To Go To Google Founder Sergey Brin". Green Car Reports. Vaadatud 27. septembril 2016. "#69 Steve Jurvetson". Forbes. "The Midas List: Tech's Top Investors 2013". Forbes. 5. mai 2013. "Deloitte Names Steve Jurvetson of DFJ "Venture Capitalist of the Year"". Beta News. Originaali arhiivikoopia seisuga 7. aprill 2013. Vaadatud 2. veebruaril 2014. Elle Puusaag. Nädala portree: Steve Jurvetson — mees kui ajutrust. (arhiivikoopia seisuga 04.04.2015) Estonian World Review, 23. oktoober 2003. Kasutatud 1. veebruaril 2014. Elle Puusaag (30. juuli 2004). "Steve Jürvetson". Estonian World Review. www.eesti.ca. Originaali arhiivikoopia seisuga 10.04.2015. Vaadatud 04.04.2015. Tõnu Jürvetson. Viis põlvkonda. Eesti Päevaleht (Rootsi), 4. veebruar 2015 Rainer Sternfeld: Steve Jurvetson – polymath, world renowned venture capitalist, thinker of human evalution Memokraat, 29. märts 2017